kardosdrur/scandi-wiki huggingface dataset:
Det grå guld (film)

Det grå guld er en dansk spillefilm instrueret af Shaky González som havde dansk biografpremiere den 28. marts 2013.

Birthe Neumann, Lars Knutzon og Kurt Ravn spiller tre pensionister, der føler sig kasseret af samfundet og derfor beslutter at tage deres skæbne i egen hånd. Erik Holmey medvirker som en garvet politiforhandler, der giver dem kamp til stregen.

Filmen er produceret af Søren Juul Petersen fra Zeitgeist Film. Co-producer er Henrik Laier fra Picturewise Film & TV. Filmen distribueres af SF Film.

Filmen blev nomineret til "YouSee Publikumsprisen" ved Robertfesten 2014. Berlingske gav filmen fire ud af seks stjerner.

Medvirkende 
 Birthe Neumann
 Lars Knutzon 
 Kurt Ravn
 Susanne Juhasz
 Anders Matthesen
 Erik Holmey
 René Dif
 Sofie Stougaard
 Stefan Pagels Andersen

Referencer

Eksterne henvisninger 
 
 Amager Bladet, Uge 27 2009: Filmoptagelser på Øresundsvej
 www.sundhedogomsorg-vbh.kk.dk juli 2009: Hasselbo går til filmen!

Film om alderdom
Spillefilm fra Danmark
Danske film fra 2013
Blivende tand

En blivende tand er hos mennesket en tand i det andet (og sidste) tandsæt, der fremkommer efter mælketænderne.

Det blivende tandsæt bryder frem fra barnet er ca. 6 år gammelt (varierer fra 5 til 8 år) og afsluttes med 12-årstænderne, der kommer når barnet er ca. 12 år gammelt (varierer fra 9 til 15 år). Desuden kommer der ofte 1-4 visdomstænder, hvis frembrudstidspunkt er meget varierende. Visdomstænderne er også en del af det blivende tandsæt, men det er meget forskelligt om man får nogen, og i givet fald hvor mange og hvornår man får dem.

I alt kan det blivende tandsæt indeholde op til 32 tænder, hvis man får alle sine fire visdomstænder.
 
Nogle gange kan det ske at en blivende tand kommer på et forkert tidspunkt så den skubber andre tænder, så en af de sidste skubbede tænder sidder forkert.

Noter 

Tænder
Abraham Adan

Avraham "Bren" Adan (hebræisk:אברהם "ברן" אדן, oktober 1926 - 28. september 2012) var en israelsk general, som gjorde tjeneste mellem 1947 og 1973.

Biografi 
Adan blev født i Kfar Gileadi i Palæstina i 1926. Han sluttede sig til Palmach i 1943. Under Israels uafhængighedskrig var han kompagnichef i Negev brigaden, som erobrede den jordanske forpost Umm-Rashrash, som nu har navnet Eilat, på det sydøstligste punkt af det nye land. Det var Adan, som hejste det israelske flag og gjorde krav på området for Israel, som det ses på det berømte billede af flaget. 
 
Under Suezkrigen i 1956 havde oberstløjtnant Adan kommandoen over 82. bataljon af 7. pansrede brigade på Sinai-halvøen og besejrede adskillige egyptiske styrker i området. Under Seksdageskrigen i juni 1967 var Adan næstkommanderende i en pansret division og kæmpede igen i Sinai. Generalmajor Adan forsvarede den nordlige del af de israelske stillinger langs Suezkanalen, da Yom Kippur krigen startede i oktober 1973. Han var leder af 162. infanteridivision, som led alvorlige tab mellem 6. og 8. oktober under gentagne forsøg på at stoppe det egyptiske angreb og trænge det tilbage over Suezkanalen. Senere i krigen ledede han sine styrker ved gennembruddet ind på egyptisk område lige nord for den Store Bittersø under Operation Abiray-Lev ("tapper"). Han sendte derefter sin enhed sydpå til Suez by, hvor hans tropper omringede den 3. egyptiske armé. 

Mellem 1974 og 1977 gjorde han tjeneste som militærattaché på den israelske ambassade i Washington, DC.

Kilder 
 "Up to the Ink Flag"
 "On the Banks of the Suez."

Militærfolk fra Israel
Tony Royster jr

Tony Royster Jr.' (født 9. oktober 1984 i Berlin) er en tysk født trommeslager, og har spillet med Imajin, Lazyeye, New Flava, og En Vogue. Nu spiller han med Francisco Fattoruso, Jay-Z og har sit eget band.

Trommeslagere fra USA
Personer fra Berlin
Nationalpark Vadehavet

Nationalpark Vadehavet blev udpeget den 17. januar 2008. Parken blev indviet den 16. oktober 2010 i Ribe af Hans Kongelige Højhed Prins Joachim og miljøminister Karen Ellemann. Nationalparkplanen for Nationalpark Vadehavet blev vedtaget 21. december 2012.

Området omfatter Den danske del af Vadehavet, med øerne Fanø, Mandø og Rømø samt Skallingen og Varde Ådal; flere af de inddigede marskarealer Tjæreborgmarsken, Ribemarsken, Margrethe Kog og De ydre diger i Tøndermarsken. Parken omfatter et areal på 1.466 km², hvoraf landarealet udgør 300 km².

Vadehavet er er kendt for sit store antal yngle- og trækfugle og for de store stæreflokkes formationsflyvninger der kaldes Sort sol.

Vadehavet har afgørende international betydning som rasteplads for millioner af fugle på træk – man mener at mere end 10 millioner individer passerer Vadehavet to gange hvert år under fugletrækket. Vadehavet har også stor betydning for ynglefugle, fisk og havpattedyr, og er levested for mere end 500 arter af planter og dyr, hvoraf flere ikke forekommer andre steder i verden.

Den er for en stor del sammenfaldende med Natura 2000 -område nr. 89 Vadehavet, som består af flere delområder, bl.a. fuglebeskyttelsesområde (F57 Vadehavet),
habitatområde (H78 Vadehavet med Ribe Å, Tved Å og Varde Å vest for Varde) og
ramsarområde 27 Vadehavet.

Verdensarv fra 2014 

Den daværende miljøminister Ida Auken og Varde-, Fanø- og Esbjerg Kommuner sendte i september 2012 en anmodning til kulturministeriet, om at den danske del af Vadehavet indstilles til optagelse på UNESCOs liste over verdensarv. Det er Kulturministeren, der formelt er ansvarlig for verdensarvsudpegninger i Danmark og derfor står for den officielle ansøgning til UNESCO, som kulturminister Marianne Jelved fremsendte den 25. februar 2013. Den egentlige udpegning fandt sted i juni 2014. Det sker som en udvidelse af den eksisterende udpegning af det tyske og hollandske Vadehav som verdensarv.

Den danske del af Vadehavet blev optaget på UNESCOs verdensarvslisten i 2014.

Se også 
 Nationalpark Schleswig-Holsteinisches Wattenmeer
 Nationalpark Hamburgisches Wattenmeer
 Nationalpark Niedersächsisches Wattenmeer

Referencer

Eksterne henvisninger 

 Nationalpark Vadehavet
 Officiel side om Nationalparken ved Naturstyrelsen
 Kort over området
 Natura 2000-område nr. 89 Vadehavet
 Artikel om vadehavets status som Unesco verdensarv

Nationalparker i Danmark
Fanø Kommune
Esbjerg Kommunes geografi
Varde Kommunes geografi
Tønder Kommunes geografi
Allan Holst

Allan Holst (født 26. april 1954, død 6. marts 2020) var en dansk politiker, der var borgmester i Dragør Kommune i perioden 2006-2014, valgt for Socialdemokraterne.

Allan Holst var uddannet ved Vordingborg Kommune som socialformidler og var senest beskæftiget som afdelingsleder ved Institut for Fødevarevidenskab ved Den Kongelige Veterinær- og Landbohøjskole.

Han sad i kommunalbestyrelsen i Dragør 1990-1998 og igen fra 2006, hvor blev borgmester efter en konstituering med lokallisten Liste T. Allan Holst blev genvalgt som borgmester i 2010, denne gang i en konstituering med SF, Venstre og Liste T. Fra 2014 var han 1. viceborgmester.

Referencer 

Borgmestre fra Socialdemokraterne
Tidligere borgmestre fra Danmark
Santos FC

Santos Futebol Clube, (kendt som Santos F.C. eller blot Santos, er en fodboldklub fra Santos i Brasilien.

Klubben blev grundlagt 14. april 1912 og vandt sit første delstatsmesterskab i 1935. Santos startede i blå- og hvidstribede trøjer, men skiftede efter få år til den sorte og hvide spilledragt, som Santos i dag spiller i.

Santos FC er især kendt for superstjernen Pelé, som startede i klubben som 15-årig og spillede i alt 17 år for klubben. De gyldne år med Pelé på holdet sikrede Santos en lang række titler, der stadigvæk i dag gør Santos til det mest vindende hold i brasiliansk fodbold. I tiden med Pelé vandt Santos to gange Copa Libertadores og to gange Intercontinental Cup i 1962 og 1963. Santos vandt i denne periode også 6 Brasilianske mesterskaber, hvoraf de 5 var i træk, 1961-65, hvilket intet brasiliansk hold siden har gjort efter. Santos har siden kun vundet det nationale mesterskab 2 gange, i 2002 og desuden med Robinho på holdet i 2004.

I 2005 scorede Geílson de Carvalho Soares klubbens mål nr. 11.000 i en kamp mod Club de Regatas Vasco da Gama. Neymar har været ungdomsspiller i klubben fra 2003-2009

Eksterne henvisninger 

 Santos FC's hjemmeside

Etableret i 1912
Fodboldklubber i Brasilien
Milton Graff Pedersen

Milton Graff Pedersen (19. marts 1953 - 6. september 2013) var en dansk politiker, der i perioden fra oktober 2007 til december 2012 var borgmester i Hvidovre Kommune, valgt for Socialdemokraterne. Han blev borgmester, da Britta Christensen fratrådte midt i valgperioden, og fratrådte også selv på grund af helbredsproblemer.

Pedersen blev uddannet lærer fra Frederiksberg Seminarium i 1977 og var frem til 2007 ansat ved Vejlebroskolen i Ishøj. Han har desuden været fagligt aktiv som tillidsmand, næstformand og kredsformand for Danmarks Lærerforening i årene 1994-2000.

Siden 1978 havde Milton Graff Pedersen været bosat i Hvidovre. Han blev medlem af Socialdemokraterne i 1985 og blev valgt ind i kommunalbestyrelsen i 1989. Han var fra 2001-2005 formand for kommunens kultur- og fritidsudvalg. Efter kommunalvalget i 2005 blev han viceborgmester og desuden fungerende borgmester, da Britta Christensen nedlagde sit mandat. Kommunalbestyrelsen valgte ham senere som Britta Christensens efterfølger.

I slutningen af marts 2012 valgte Milton Graff Pedersen at udtræde af den socialdemokratiske gruppe, og blev dermed løsgænger.

Noter 

Borgmestre fra Socialdemokraterne
Personer fra Hvidovre
Personer i Kraks Blå Bog (afdøde)
Tidligere borgmestre fra Danmark
Britta Christensen

Britta Christensen (født 15. april 1948 i Nykøbing Falster) er en dansk politiker, der fra 1993 til oktober 2007 var borgmester i Hvidovre Kommune, valgt for Socialdemokraterne.

Christensen blev uddannet pædagog i 1985.

Hun begyndte sin politiske karriere i 1986, da hun blev valgt til Hvidovre Kommunalbestyrelse. Hun var socialudvalgsformand fra 1988 og borgmester fra 1993. Hun trak sig i oktober 2007 på grund af stress.

Britta Christensens tid som borgmester var især præget af fokus på integrationsproblemerne på Vestegnen. Således afviste Britta Christensen som nyvalgt borgmester at Hvidovre Kommune kunne huse flere flygtninge. Hun krævede i stedet, at de velhavende kommuner omkring København tog en større andel. På det lokale plan var det under Britta Christensens borgmesterperiode, at Avedørelejren blev omdannet til filmby. I dag huser den bl.a. Zentropa. Det var også i disse år, at et omfattende kvarterløftprojekt i Avedøre Stationsby blev iværksat. Politisk var perioden præget af stabilitet; Socialdemokraterne har siddet tungt på magten i Hvidvore Kommune og har i perioder haft absolut flertal.

Personer fra Nykøbing Falster
Pædagoger fra Danmark
Borgmestre fra Socialdemokraterne
Personer i Kraks Blå Bog
Tidligere borgmestre fra Danmark
Odense Friskole

Odense Friskole er en grundtvig-koldsk friskole beliggende i det centrale Odense. Skolen har ca. 525 elever og er dermed landets største friskole.

Skolen blev grundlagt i 1863 og havde i sine tidlige år Morten Eskesen som skoleleder. Skolen har siden 1967 haft til huse på Hjallesevej 2 i bygninger, der tidligere husede Odense Seminarium.

Referencer

Eksterne henvisninger 
 Odense Friskoles hjemmeside

Etableret i 1863
Friskoler i Danmark
Friskole
Vingleia fyr

Vingleia fyr ligger på Skarvflesan nord for Frøya i Sør-Trøndelag fylke i Norge. Navnet er formentlig afledt af begrebet «leia (sted) som er udsat for vind» .

Fyret blev oprettet i 1921, og er en del av fyrkæden i ørækken ud for Frøya, med Sula fyr i syd, derefter Vingleia fyr, Finnvær fyr og længst mod nord Halten fyr.

Selve fyret blev flyttet få meter til et nybygget tårn i støbejern i 1985, og den gamle fyrbygning udlejes i dag som overnatningssted i sommerhalvåret.

Eksterne henvisninger 
 fyr.no: Vingleia Fyrstasjon
 kystverket.no: Norsk fyrliste 2014 

 kulturminnesok.no: Vingleia fyrstasjon

Fyrtårne i Trøndelag
Etableret i 1921
David Ginola

David Ginola (født 25. januar 1967 i Gassin, Frankrig) er en tidligere fransk fodboldspiller, der spillede som kantspiller hos flere engelske og franske klubber, og som havde adskillige optrædener for Frankrigs landshold. Af hans klubber kan blandt andet nævnes Stade Brest og Paris Saint-Germain i hjemlandet, samt engelske Tottenham Hotspur og Aston Villa.

Landshold 
Ginola spillede i årene mellem 1990 og 1995 17 kampe for Frankrigs fodboldlandshold, hvori han scorede tre mål. Han nåede aldrig at repræsentere sit land ved nogen slutrunder.

Eksterne henvisninger 

 Footballdatabase.eu spillerinfo 

Fodboldspillere fra Frankrig
Fodboldspillere fra Sporting Toulon Var
Fodboldspillere fra RC Paris
Fodboldspillere fra Stade Brest 29
Fodboldspillere fra Paris Saint-Germain
Fodboldspillere fra Newcastle United F.C.
Fodboldspillere fra Tottenham Hotspur F.C.
Fodboldspillere fra Aston Villa F.C.
Fodboldspillere fra Everton F.C.
Hedvig Elisabeth Charlotte af Slesvig-Holsten-Gottorp

Prinsesse Hedvig Elisabeth Charlotta af Slesvig-Holsten-Gottorp (; ; 22. marts 1759 — 20. juni 1818) var dronning af Sverige fra 1809 til 1818 og af Norge fra 1814 til 1818.

Hun var datter af prins Frederik August af Slesvig-Holsten-Gottorp, fyrstbiskop af Lübeck (senere hertug Frederik August 1. af Oldenburg) og Ulrikke Frederikke Vilhelmine af Hessen-Kassel. I 1774 blev hun gift med den svenske prins Karl (den senere Karl 13. af Sverige). De fik en søn Prins Karl Adolf, hertug af Värmland, i 1798, men han døde senere samme år.

Huset Oldenburg
Dronninger af Sverige
Dronninger af Norge
Personer fra Eutin
Aron Winter

Aron Mohamed Winter (født 1. marts 1967 i Paramaribo, Surinam) er en surinamsk født tidligere hollandsk fodboldspiller, der spillede som midtbanespiller hos hollandske og italienske klubber, samt for Hollands landshold. Af hans klubber kan blandt andet nævnes Ajax Amsterdam i hjemlandet og Lazio i Italien.

Landshold 
Winter spillede i årene mellem 1987 og 2000 hele 84 kampe for Hollands landshold, hvori han scorede seks mål. Han repræsenterede sit land for første gang ved EM i 1988, hvor han var med til at blive europamester. Siden da deltog han også ved VM i 1990, EM i 1992, VM i 1994, EM i 1996, VM i 1998 samt EM i 2000.

Hæder

Spiller 
Ajax
 Eredivisie: 1989–90
 KNVB Cup: 1986–87
 UEFA Cup Winners Cup: 1986–87
 UEFA Cup: 1991–92

Internationalt
 UEFA Cup: 1997–98

Nederlandene
 EM i fodbold: 1988

Individuel 
 Nederlandsk Årets unge spiller (1): 1986

Træner 
Toronto FC
 Canadiske mesterskab (2): 2011, 2012

Eksterne henvisninger 

 Footballdatabase.eu spillerinfo

Fodboldspillere fra Holland
Fodboldspillere fra AFC Ajax
Fodboldspillere fra SS Lazio
Fodboldspillere fra FC Internazionale Milano
Fodboldspillere fra Sparta Rotterdam
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Troldbunden

Troldbunden (engelsk originaltitel: Spellbound) er en psykologisk thriller fra 1945 instrueret af Alfred Hitchcock med Gregory Peck og Ingrid Bergman i de to centrale roller. Peck spiller en mand med hukommelsestab, der tilsyneladende har myrdet en psykiater og taget hans plads. Bergman spiller en psykiater, der ved hjælp af psykoanalyse prøver at hjælpe ham, mens politiet søger at få fat i ham.

Referencer

Eksterne henvisninger 
 

Film instrueret af Alfred Hitchcock
Thrillerfilm fra USA
Amerikanske film fra 1945
Team Spillerforeningen

Team Spillerforeningen var det danske hold ved FIFPro Tournament 2009, et verdensmesterskab for arbejdsløse fodboldspillere, arrangeret af den verdensomspændende organisation for professionelle fodboldspillere, FIFPro.

2009

Holdet 
Holdet bestod ved 2009-udgaven af FIFPro Tournament af følgende spillere:
Thomas Villadsen
Anders Qvist
Jeppe Brandrup
Martin Sondergaard Christensen
Thomas Juel-Nielsen
Tim Ilsø
Nichlas Thorsgaard
Martin Heinze
Frederik Borg Hansen
Nicolaj Mikkelsen
Dannie Riise
Nicky Bügel Jensen
Erik Hofman Bang
Alex Nørlund
Morten Beck Andersen
Mohammed Abdalas

Fodboldklubber i Danmark
Troldbunden (flertydig)

Troldbunden har flere betydninger:

 Troldbunden er en film fra 1945 instrueret af Alfred Hitchcock.
 Troldbunden er en roman af Margit Sandemo.
Maurice V. Wilkes

Sir Maurice Vincent Wilkes  (født 26. juni 1913, død 29. november 2010) var en britisk datalog.

Dataloger fra Storbritannien
Personer fra Dudley
Briter i 1900-tallet
Briter i 2000-tallet
Æresdoktorer ved University of Cambridge
Bernstorffsvej

Bernstorffsvej er en vej i Gentofte Kommune, der løber fra Lyngbyvej og slutter i Femvejen, hvor Vilvordevej, Ordrupvej og Jægersborg Allé udspringer. Vejen er anlagt 1770.

Historie 
I 1752 overtog J.H.E. Bernstorff Jægersborg fasangård, der herefter fik navnet Bernstorff. Det senere Bernstorff Slot videreførte navnet fra 1759. J.H.E. Bernstorff var landboreformernes fortaler og de store vejreformers drivkraft. Bernstorffsvej blev anlagt 1770 som snorlige vej efter samme princip som Kongevejen fra Vibenshus Runddel mod Hørsholm (Lyngbyvejen). Vejen er planlagt af Jean Marmillod fra Frankrig.

Væsentlige bygninger 

 Nr. 4: Villa fra 1934 af August J. Nielsen
 Nr. 6: Arkitekt August J. Nielsens eget hus (1935, nu helt ombygget)
 Nr. 11: Funkisvilla (1937/38 af arkitekt Holger Blytman, tilføjelser ved arkitekt Mogens Lassen 1944)
 Nr. 17: Villa i jernbeton, udført som prøvehus for Dansk Cement Central (1931 af Frits Schlegel, fredet 1996)
 Nr. 20: Sankt Lukas Stiftelsen (1929-31 af Valdemar Birkmand og Aage Rafn)
 Nr. 23: Villa for ingeniør Th. Gjerstrup (1934 af Oscar Gundlach-Pedersen)
 Nr. 27: Gulstensvilla for lensgreve Christian Albrecht Frederik Lerche-Lerchenborg (1938 af Tyge Hvass)
 Nr. 30C: Landsted for skibsreder Arne Schmiegelow, nu Vietnams Ambassade (1929-30 af Curt von Lüttichau og Alfred Skjøt-Pedersen, grunden senere udstykket)
 Nr. 31: Funkisvilla (1932 af August J. Nielsen)
 Nr. 33: Villa (1934 af August J. Nielsen, vinduer mm. ændret)
 Nr. 39: Funkisvilla (1932 af Einar Rosenstand)
 Nr. 41: Præmieret villa (1932 af Hans Dahlerup Berthelsen, siden helt ombygget)
 Nr. 52: Nybarok villa (1919 af Lars Jensen, grunden senere udstykket)
 Nr. 54: Rygaards Skole, tidligere Sct. Michael Stiftelsen og opr. bondegården Rygård (bl.a. 1886 af Vilhelm Tvede, 1934-35 af Alf Cock-Clausen, 1955 af Alf og Søren Cock-Clausen)
 Nr. 55-65: Boligejendommen Bernstorffshus opført for snedkermester Lützhøft Christiansen (1936-37 af Tyge Mollerup, vinduer ændret)
 Nr. 56: Sankt Therese Kirke, katolsk kirke (1934-35 af Alf Cock-Clausen)
 Nr. 66: Villa for overretssagfører Stæhr (1927 af Jesper Tvede)
 Nr. 73: Helleruplund Kirke (1955-56 ved Arthur Wittmaack & Vilhelm Hvalsøe)
 Nr. 93B-C: To præmierede modernistiske villaer opført af Vilhelm Lauritzen til sig selv og til sin søn og svigerdatter (1956-57)
 Nr. 95: Heslegård, tidligere proprietærgård, ejet af W.C.E. Sponneck. Anlægget fik sit nuv. udseende 1920 under overretssagfører Lauritz Zeuthen af arkitekterne Therkel Hjejle og Niels Rosenkjær
 Nr. 98: Den tidligere bondegård Helleruplund (1891 af H.P. Ditlefsen)
 Nr. 128: Nybarok villa opført for instrumentmager Søegren (1917 af Aage Bugge)
 Nr. 134: Bernstorffsvej Station
 Nr. 159: Gentofte Brandstation (1938 af Thorvald Jørgensen og Kai Rasmussen)
 Nr. 161: Gentofte Rådhus (1934-36 af Thorvald Jørgensen med senere udvidelser)

Kilder 
 Opslag i Gentofte Kommunes Byggesagsarkiv online 

Gader i Gentofte Kommune
Etableret i 1770
Thierry Tusseau

Thierry Tusseau (født 19. januar 1958 i Seine-Saint-Denis, Frankrig) er en tidligere fransk fodboldspiller, der som midtbanespiller på det franske landshold var med til at vinde guld ved EM i 1984 og bronze VM i 1986. På klubplan var han blandt andet tilknyttet traditionsklubberne FC Nantes og Girondins Bordeaux.

Eksterne henvisninger 
 

Fodboldspillere fra Frankrig
Fodboldspillere fra FC Nantes
Fodboldspillere fra Girondins Bordeaux
Fodboldspillere fra Stade Reims
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Dannii Minogue

Danielle Jane Minogue, kendt som Dannii Minogue (født 20. oktober 1971), er en australsk singer-songwriter, skuespiller, musik dommer, tv-personlighed og modedesigner.

Biografi 
Dannii Minogue blev født i Melbourne i Australien. Hendes far Ronald Charles Minogue er en revisor af irsk afstamning, og hendes mor Carol Jones er en danser fra Wales. Hun er den yngste af tre børn, og hendes søster er sangerinde og skuespillerinde Kylie Minogue. Hendes bror Brendan er en kameramand i Australien.

Hendes første album, Dannii, blev udgivet i 1990 og nåede nummer 24 på ARIA Charts. Uden for Australien blev albummet udgivet det følgende år og blev titlen Love and Kisses.

Minogue opnåede tidligt succes med et par singler, men ved udgivelsen af sit andet album, var hendes popularitet som sanger faldet. Minogue koncentrerede sig derfor om sin karriere som tv-vært. I 1997 var Minogue vært på Top of the Pops, et britisk musik tv-program, før hun vendte tilbage til sin sangkarriere senere samme år.

I 1997 gjorde hun tilbagevenden som en dance sanger med singlen "All I Wanna Do" og senere albummet Girl.

Hendes album Neon Nights, udgivet i 2003, blev det mest populære i hendes karriere. Singlen "I Begin to Wonder", blev hendes største hit og nådde nummer to på UK Singles Chart.

I 2007 blev Minogue dommer på den engelske udgave af X Factor og de andre dommere var Simon Cowell, Sharon Osbourne, Louis Walsh og senere Cheryl Cole, der erstattede Sharon Osbourne i sæson 4. Hun var på programmet indtil 2010. Pga. af at være dommer på Australia's Got Talent kunne Dannii Minogue ikke gentage hendes rolle som dommer i ottende omgang i 2011 og blev erstattet af Kelly Rowland. Der var rygter om i april 2012, at Minogue vil vende tilbage til X Factor som dommer og Kelly Rowlands erstatning i sæson 9. Det var bekræftet at Gary Barlow, Tulisa Contostavlos og Louis Walsh vil vende tilbage som dommere. Minogue vendte ikke tilbage og Nicole Scherzinger blev dommer.

Diskografi 
 Love and Kisses (1990)
 Get Into You (1993)
 Girl (1997)
 Neon Nights (2003)
 The Hits & Beyond (2006)
 Unleashed (2007)
 Club Disco (2007)
 The Early Years (2008)
 The 1995 Sessions (2009)

Eksterne henvisninger 

 Officielle hjemmeside
 

Sangere fra Australien
Skuespillere fra Australien
X Factor-dommere
Personer fra Melbourne
Daniel Bravo

Daniel Bravo (født 9. februar 1963 i Toulouse, Frankrig) er en tidligere fransk fodboldspiller, der som midtbanespiller på det franske landshold var med til at vinde guld ved EM i 1984. På klubplan var han tilknyttet en lang række hold, blandt andet OGC Nice, AS Monaco, Paris Saint-Germain og Olympique Marseille.

Eksterne henvisninger 

 Footballdatabase.eu spillerinfo

Fodboldspillere fra Frankrig
Fodboldspillere fra OGC Nice
Fodboldspillere fra AS Monaco FC
Fodboldspillere fra Paris Saint-Germain
Fodboldspillere fra Parma FC
Fodboldspillere fra Olympique Lyon
Fodboldspillere fra Olympique Marseille
Deltagere ved det europæiske mesterskab i fodbold 1984
Jean-Marc Ferreri

Jean-Marc Ferreri (født 26. december 1962 i Charlieu, Frankrig) er en tidligere fransk fodboldspiller, der som midtbanespiller på det franske landshold var med til at vinde guld ved EM i 1984 og bronze VM i 1986. På klubplan var han tilknyttet en lang række klubber, blandt andet AJ Auxerre, Girondins Bordeaux og Olympique Marseille.

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra AJ Auxerre
Fodboldspillere fra Girondins Bordeaux
Fodboldspillere fra Olympique Marseille
Fodboldspillere fra FC Martigues
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986